EL Επίσημη Εφημερίδα της Ευρωπαϊκής Ένωσης C 228/8

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2008/C 228/08)

Αριθμός ενίσχυσης: XA 180/08

Κράτος μέλος: Δημοκρατία της Σλοβενίας

Περιφέρεια: Območje občine Idrija

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Program razvoja podeželja v občini Idrija 2008–2013

Νομική βάση: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών στις μειονεκτικές περιοχές και έως 40 % των επιλέξιμων δαπανών στις άλλες περιοχές.

Η ενίσχυση προορίζεται για επενδύσεις εκσυγχρονισμού των γεωργικών εκμεταλλεύσεων για τους σκοπούς της πρωτογενούς παραγωγής, καθώς και για επενδύσεις στη διαχείριση βοσκοτόπων και γεωργικών εκτάσεων.

2. Διατήρηση παραδοσιακών τοπίων και κτιρίων:

— έως 100 % των πραγματικών επενδυτικών δαπανών για τη διατήρηση μη παραγωγικών παραδοσιακών στοιχείων,

— έως 60 %, ή προκειμένου για μειονεκτικές περιοχές έως 75 %, των πραγματικών επενδυτικών δαπανών για τη διατήρηση των παραδοσιακών στοιχείων των μέσων παραγωγής, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— έως 100 % των πρόσθετων δαπανών που προκύπτουν από τη χρήση παραδοσιακών υλικών.

3. Μετεγκατάσταση αγροτικών κτιρίων για λόγους δημοσίου συμφέροντος:

— έως 100 % των πραγματικών δαπανών, όταν η μετεγκατάσταση συνίσταται απλώς στην αποξήλωση, μετακίνηση και εκ νέου ανέγερση υφιστάμενων κτιριακών εγκαταστάσεων και δεν συνεπάγεται εκσυγχρονισμό εγκαταστάσεων ή αύξηση της παραγωγικής ικανότητας· η δημοτική στήριξη καλύπτει ποσοστό έως 40 %, ή προκειμένου για μειονεκτικές περιοχές έως 50 %, των πραγματικών δαπανών, όταν η μετεγκατάσταση συνεπάγεται εκσυγχρονισμό των κτιριακών εγκαταστάσεων της γεωργικής εκμετάλλευσης ή αύξηση της παραγωγικής της ικανότητας.

4. Ενισχύσεις για την πληρωμή ασφαλίστρων:

— το επίπεδο της δημοτικής χρηματοοικονομικής στήριξης αντιστοιχεί στη διαφορά μεταξύ του ποσοστού συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών ασφαλίστρων για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

5. Ενισχύσεις αναδασμού:

— έως 100 % των πραγματικών νομικών και διοικητικών δαπανών.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των επιλέξιμων δαπανών. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς.

7. Παροχή τεχνικής υποστήριξης στον γεωργικό τομέα:

— έως 100 % των επιλέξιμων δαπανών εκπαίδευσης και κατάρτισης, παροχής συμβουλευτικών υπηρεσιών, διοργάνωσης φόρουμ, και παραγωγής δημοσιεύσεων και ιστοτόπων. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Μάιος 2008 (οι ενισχύσεις θα χορηγηθούν μόνο μετά τη δημοσίευση του συνοπτικού δελτίου στον ιστότοπο της Ευρωπαϊκής Επιτροπής)

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ των κανόνων σχετικά με τη χορήγηση κρατικών ενισχύσεων για τη διατήρηση και την ανάπτυξη της γεωργίας και των αγροτικών περιοχών στον δήμο Idrija προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση αγροτικών κτιρίων για λόγους δημοσίου συμφέροντος,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Διεύθυνση στο Διαδίκτυο: http://www.uradni-list.si/1/content?id=85569

Λοιπές πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τους δήμους, καθώς και τις εφαρμοστέες γενικές εκτελεστικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Marjan RUPNIK

Αριθμός ενίσχυσης: XA 185/08

Κράτος μέλος: Ηνωμένο Βασίλειο

Περιφέρεια: England

Τίτλος του καθεστώτος ενίσχυσης ή ονομασία της επιχείρησης που λαμβάνει μεμονωμένη ενίσχυση: England Catchment Sensitive Farming Capital Grant Scheme 2008 to 201 (XA 149/08 Revised)

Νομική βάση: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση:

1 Απριλίου 2008-31 Μαρτίου 2009 5 εκατομμύρια GBP 1 Απριλίου 2009-31 Μαρτίου 2010 5 εκατομμύρια GBP 1 Απριλίου 2010-31 Μαρτίου 2011 5 εκατομμύρια GBP 1 Απριλίου 2011-31 Μαρτίου 2012 5 εκατομμύρια GBP 1 Απριλίου 2012-31 Μαρτίου 2013 5 εκατομμύρια GBP 1 Απριλίου 2013-31 Μαρτίου 2014 5 εκατομμύρια GBP 1 Απριλίου 2014-31 Μαρτίου 2015 5 εκατομμύρια GBP Σύνολο 35 εκατομμύρια GBP

Μέγιστη ένταση της ενίσχυσης: Η μέγιστη ένταση της ενίσχυσης ανέρχεται στο 60 % σύμφωνα με το άρθρο 4 παράγραφος 2 στοιχείο ε) του κανονισμού. Το ανώτατο ποσό ενίσχυσης που χορηγείται σε μεμονωμένη επιχείρηση δεν θα υπερβαίνει τα 400 000 EUR για οποιαδήποτε περίοδο τριών δημοσιονομικών ετών, σύμφωνα με το άρθρο 4 παράγραφος 9 του κανονισμού

Ημερομηνία έναρξης εφαρμογής: Το καθεστώς θα αρχίσει να εφαρμόζεται στις 6 Μαΐου 2008

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Το καθεστώς θα αρχίσει να εφαρμόζεται στις 6 Μαΐου 2008. Η προθεσμία υποβολής νέων αιτήσεων λήγει στις 28 Φεβρουαρίου 2015. Η τελευταία ημερομηνία πληρωμών θα είναι η 31η Μαρτίου 2015

Στόχος της ενίσχυσης: Περιβαλλοντική προστασία. Στόχος του «England Catchment Sensitive Farming Capital Grant Scheme» είναι να ενθαρρυνθεί η ανάληψη πρόωρης προαιρετικής δράσης από τους κατόχους εκμεταλλεύσεων, για να καταπολεμηθεί η διάχυτη ρύπανση των υδάτων από τη γεωργία (ΔΡΥΓ) στις λεκάνες απορροής με προτεραιότητα, με την παροχή ενισχύσεων για την κάλυψη του κόστους ενεργειών που θα οδηγήσουν σε περιορισμό της ΔΡΥΓ. Η πρωτοβουλία θα συμβάλει στην επίτευξη των εσωτερικών και των διεθνών περιβαλλοντικών στόχων και ειδικότερα των στόχων της οδηγίας πλαίσιο για τα ύδατα (ΟΠΥ). Το καθεστώς εφαρμόζεται σύμφωνα με το άρθρο 4 του κανονισμού (ΕΚ) αριθ. 1857/2006 και επιλέξιμες είναι οι δαπάνες για επενδύσεις σε γεωργικές εκμεταλλεύσεις.

Παρατήρηση: Επί του παρόντος, υπάρχουν σαράντα λεκάνες απορροής με προτεραιότητα. Οι εν λόγω λεκάνες απορροής υπόκεινται σε αλλαγές, με αποτέλεσμα να ενδέχεται να προστεθούν νέες λεκάνες και να εξαλειφθούν ορισμένες άλλες, συνεπεία περαιτέρω τεχνικών αξιολογήσεων, κατά τη χρονική διάρκεια της πρωτοβουλίας

Σχετικός(-οί) τομέας(-είς): Οι δικαιούχοι του καθεστώτος ενισχύσεων θα ασχολούνται μόνο με την παραγωγή γεωργικών προϊόντων. Επιλέξιμοι είναι όλοι οι υποτομείς

Ονομασία και διεύθυνση της χορηγούσας αρχής: Η διά νόμου υπεύθυνη υπηρεσία για την εφαρμογή του καθεστώτος είναι:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Ο οργανισμός που είναι επιφορτισμένος με τη διαχείριση του καθεστώτος ενισχύσεων είναι:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Διεύθυνση στο Διαδίκτυο: Για περισσότερες πληροφορίες για το «England CSF Capital Grant Scheme» και, ευρύτερα, για το ECSFDI, από κοινού με το πλήρες κείμενο του παρόντος εγγράφου, μπορείτε να ανατρέξετε στο σύνδεσμο:

http://defrawebd/farm/environment/water/csf/pdf/state-aid-capitalgrantsscheme2008.pdf

Μπορείτε εναλλακτικά να ανατρέξετε στην κεντρική ιστοσελίδα του Ηνωμένου Βασιλείου για τις απαλλασσόμενες κρατικές ενισχύσεις στη γεωργία, στη διεύθυνση:

www.defra.gov.uk/farm/policy/state-aid/setup/exist-exempt.htm

Click on the England Catchment Sensitive Farming Delivery Initiative: Capital Grant Scheme 2008-2015

Άλλες πληροφορίες: Για περισσότερες και αναλυτικότερες πληροφορίες σχετικά με τις επιλέξιμες δαπάνες και τις ρυθμίσεις του καθεστώτος μπορείτε να ανατρέξετε στον προαναφερόμενο σύνδεσμο στο Διαδίκτυο.

Το εν λόγω καθεστώς θα αντικαταστήσει το καθεστώς XA 149/08 το οποίο θα λήξει για όσους υποβάλλουν νέες αιτήσεις, όταν το νέο καθεστώς τεθεί σε εφαρμογή. Δημοσιοποιούμε εκ νέου το προαναφερόμενο καθεστώς, για να αυξηθεί η μέγιστη ένταση της ενίσχυσης σε 400 000 EUR σύμφωνα με το άρθρο 4 παράγραφος 9 του κανονισμού. Η ένταση της ενίσχυσης περιοριζόταν στο πιοσό των 10 000 GBP ανά δικαιούχο βάσει του καθεστώτος της ενίσχυσης XA 149/08.

Υπογραφή και ημερομηνία εξ ονόματος της υπηρεσίας περιβάλλοντος, τροφίμων και αγροτικών υποθέσεων (αρμόδια αρχή του Ηνωμένο Βασίλειο)

Αριθμός ενίσχυσης: XA 186/08

Κράτος μέλος: Ηνωμένο Βασίλειο

Περιφέρεια: Scotland

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: The Scottish Farm Business Advice and Skills Service 2008

Νομική βάση: Board of Agriculture Act 1889 (Section2)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

1 Απριλίου 2008-31 Μαρτίου 2009 1,5 εκατομμύρια GBP 1 Απριλίου 2009-31 Μαρτίου 2010 1,5 εκατομμύρια GBP 1 Απριλίου 2010-31 Μαρτίου 2011 2,0 εκατομμύρια GBP 1 Απριλίου 2011-31 Μαρτίου 2012 2,5 εκατομμύρια GBP 1 Απριλίου 2012-31 Μαρτίου 2013 2,5 εκατομμύρια GBP Συνολική δαπάνη 10 εκατομμύρια GBP

Μέγιστη ένταση της ενίσχυσης: Το εν λόγω καθεστώς ανταποκρίνεται στις διατάξεις του άρθρου 15 του κανονισμού (ΕΚ) αριθ. 1857/2006 περί κρατικών ενισχύσεων, δεδομένου ότι όλες οι σχετικές με το καθεστώς ενισχύσεις θα καταβληθούν από τη κυβέρνηση της Σκωτίας απευθείας στον πάροχο της αντίστοιχης υπηρεσίας και θα καλύπτουν κατ' ανώτατο όριο το 100 % των δαπανών που αναφέρονται στην παράγραφο 2 του προαναφερθέντος άρθρου.

Η ενίσχυση χορηγείται για να καλύψει τις ακόλουθες επιλέξιμες δαπάνες:

2α) όσον αφορά την εκπαίδευση και την κατάρτιση κατόχων και εργαζομένων σε γεωργικές εκμεταλλεύσεις:

i) τις δαπάνες διοργάνωσης του προγράμματος κατάρτισης·

2γ) όσον αφορά τις παρεχόμενες από τρίτους υπηρεσίες συμβούλων, τις αμοιβές για υπηρεσίες που δεν συνιστούν διαρκή ή περιοδική δραστηριότητα και δεν σχετίζονται με τις συνήθεις λειτουργικές δαπάνες της εταιρείας, όπως οι συνήθεις υπηρεσίες φοροτεχνικών, οι τακτικές υπηρεσίες νομικών συμβούλων ή η διαφήμιση

Ημερομηνία εφαρμογής: Το καθεστώς θα αρχίσει να ισχύει στις 7 Μαΐου 2008

Διάρκεια του καθεστώτος ενισχύσεων ή της μεμονωμένης ενίσχυσης: Το καθεστώς θα αρχίσει να ισχύει στις 7 Μαΐου 2008 (για την επανενεργοποίηση του αναθεωρημένου καθεστώτος συνολικής εξέτασης των γεωργικών εκμεταλλεύσεων) και θα εφαρμόζεται μέχρι τις 31 Μαρτίου 2013

Στόχος της ενίσχυσης: Στόχος του καθεστώτος συνολικής εξέτασης των γεωργικών εκμεταλλεύσεων (Whole Farm Review Scheme-WFRS) —το οποίο υποστηρίζεται από τη FBAASS, ώστε να εξασφαλίζεται η παροχή της υπηρεσίας μόνο από διαπιστευμένους συμβούλους— είναι να ενθαρρύνει τους γεωργούς και τους κατόχους μικρών εκμεταλλεύσεων, των οποίων η αγορά και ο κλάδος υφίστανται ουσιώδεις μεταβολές, να σκέπτονται ως επιχειρηματίες και να λαμβάνουν στρατηγικές αποφάσεις σχετικά με την περαιτέρω ανάπτυξη της επιχείρησής τους, ώστε να καταστεί αυτή περισσότερο βιώσιμη από οικονομικής και περιβαλλοντικής απόψεως.

Αυτό θα οδηγήσει σε:

βελτίωση των οικονομικών και περιβαλλοντικών επιδόσεων του γεωργικού κλάδου,

επίτευξη βιώσιμης οικονομικής ανάπτυξης, και

ενθάρρυνση της χρήσης και ανταλλαγής βέλτιστων πρακτικών και της διάδοσης πληροφοριών, με σκοπό τη βελτίωση των επιδόσεων του τομέα.

Το καθεστώς διαπίστευσης επιχειρηματικών συμβούλων γεωργικών εκμεταλλεύσεων της Σκωτίας (The Farm Business Adviser Accreditation Scheme for Scotland)

Το εν λόγω καθεστώς θεσπίστηκε με σκοπό να καθοριστούν πρότυπα για τους συμβούλους και να ενθαρρυνθεί η συνεχής επαγγελματική εξέλιξή τους. Η υπηρεσία συνολικής εξέτασης των γεωργικών εκμεταλλεύσεων θα είναι δυνατόν να παρέχεται μόνο από διαπιστευμένους συμβούλους. Η διαπίστευση, την οποία μπορούν να ζητήσουν σύμβουλοι που έχουν την έδρα τους σε οποιοδήποτε κράτος μέλος, βασίζεται σε αντικειμενικά πρότυπα επάρκειας. Τη διαχείριση αυτού του τμήματος του καθεστώτος θα αναλάβει, βάσει συμβάσεως, εξωτερικός φορέας (επί του παρόντος η Lantra). Κατά την ανανέωση της σύμβασης, η επιλογή του φορέα θα γίνει με βάση τις αρχές της αγοράς, με τρόπο που δεν εισάγει διακρίσεις. Εάν είναι αναγκαίο, θα ακολουθηθούν διαδικασίες διαγωνισμού σύμφωνες με την κοινοτική νομοθεσία και ειδικότερα με τη νομολογία, εξασφαλίζοντας προσήκοντος βαθμού δημοσιότητα που να καθιστά δυνατό το άνοιγμα της αγοράς υπηρεσιών στον ανταγωνισμό καθώς και τον έλεγχο του αμερόληπτου χαρακτήρα των κανόνων του διαγωνισμού.

Η ενίσχυση θα χορηγείται σύμφωνα με το άρθρο 15 του κανονισμού (ΕΚ) αριθ. 1857/2006 και επιλέξιμες είναι οι δαπάνες για υπηρεσίες συμβούλων.

Θα πρέπει επίσης να σημειωθεί ότι, όπως προβλέπεται στο άρθρο 15, δεν θα πραγματοποιηθούν άμεσες πληρωμές στους παραγωγούς

Σχετικός(-οί) κλάδος(-οι): Γεωργικός τομέας, μεμονωμένες γεωργικές εκμεταλλεύσεις

Ονομασία και διεύθυνση της χορηγούσας αρχής:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Υπεύθυνος: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Διεύθυνση στο Διαδίκτυο:: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Λοιπές πληροφορίες: Η υπηρεσία παροχής επιχειρηματικών συμβουλών και δεξιοτήτων στις γεωργικές εκμεταλλεύσεις εγκρίθηκε για πρώτη φορά ως κοινοποιηθείσα κρατική ενίσχυση με τον αριθμό ενίσχυσης N 363/03 της 4ης Φεβρουαρίου 2004. Η ισχύς της απόφασης αυτής παρατάθηκε μέχρι τις 31 Μαρτίου 2009 με την ενίσχυση N 439/05 της 17ης Οκτωβρίου 2005. Μετά τις 2 Μαΐου 2008 δεν θα γίνονται πλέον δεκτές αιτήσεις για το κοινοποιηθέν καθεστώς N 439/05, το οποίο θα αντικατασταθεί από το παρόν υπό απαλλαγή καθεστώς. Η υποβολή αιτήσεων για το καθεστώς αυτό θα αρχίσει στις 7 Μαΐου 2008. Με το νέο καθεστώς, το μέγιστο ύψος των δαπανών (χωρίς ΦΠΑ) για υπηρεσίες συμβούλων/κατάρτιση, ανά αιτούντα, θα αυξηθεί από 1 850 GBP σε 2 400 GBP.

Για περισσότερες και λεπτομερέστερες πληροφορίες σχετικά με την επιλεξιμότητα και τους κανόνες που διέπουν το καθεστώς μπορείτε να ανατρέξετε στους παραπάνω δικτυακούς συνδέσμους

Αριθμός ενίσχυσης: XA 187/08

Κράτος μέλος: Γαλλία

Περιφέρεια: Département des Bouches-du-Rhône

Τίτλος του καθεστώτος ενισχύσεων ή ονομασία της επιχείρησης που δικαιούται μεμονωμένης ενίσχυσης: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Νομική βάση:

— άρθρο 7 του κανονισμού (ΕΚ) αριθ. 1857/2006,

— Articles L 1511-2 à L 1511-5 du Code Général des Collectivités Territoriales

— κανονισμός (ΕΚ) αριθ. 1698/2005 του Συμβουλίου,

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Ετήσιες δαπάνες προβλεπόμενες στο πλαίσιο του καθεστώτος ενισχύσεων: 300 000 EUR ετησίως

Μέγιστη ένταση της ενίσχυσης:

— αγροτική ζώνη (1): Κράτος: 12 650 EUR/Conseil Général (Γενικό Συμβούλιο του διοικητικού διαμερίσματος): 4 650 EUR,

— αστική και περιαστική ζώνη (1): Κράτος: 17 300 EUR/Γενικό Συμβούλιο του διοικητικού διαμερίσματος: 5 000 EUR (κοινό δικαίωμα) ή 7 700 EUR (επαύξηση με τη συμπληρωματική ενίσχυση του Γενικού Συμβουλίου του διοικητικού διαμερίσματος, εφόσον πρόκειται για εγκατάσταση εκτός οικογενειακού πλαισίου ή μονάδα σε οικογενειακό πλαίσιο, για μικρή μονάδα που έχει ανάγκη ενίσχυσης σε οικονομικό επίπεδο).

Η ενίσχυση αυτή έχει χαρακτήρα συμπληρωματικό της κρατικής ενίσχυσης η οποία υπενθυμίζεται ότι ανέρχεται σε 12 650 EUR στην αγροτική ζώνη και σε 17 300 EUR στην αστική και στην περιαστική ζώνη. Σε κάθε περίπτωση, σε κανένα δικαιούχο δεν χορηγείται σύνολο ενισχύσεων εγκατάστασης που υπερβαίνει την οροφή των 55 000 EUR η οποία προβλέπεται στο άρθρο 22 του κανονισμού (ΕΚ) αριθ. 1698/2005.

Την υποχρέωση τήρησης της οροφής ενισχύσεων που προβλέπεται στον κανονισμό για την αγροτική ανάπτυξη φέρει το Γενικό Συμβούλιο του διοικητικού διαμερίσματος, το οποίο έχει λάβει μόνο την απόφαση να μην υπάρξει προσφυγή στο καθεστώς ενισχύσεων Ν 110/07 (Pidil) για θέματα που αφορούν τη διαχείριση

Ημερομηνία εφαρμογής: Η ημερομηνία δημοσίευσης του αριθμού πρωτοκόλλου της αίτησης εξαίρεσης στον ιστότοπο της Γενικής Διεύθυνσης Γεωργίας και Αγροτικής Ανάπτυξης της Επιτροπής

Διάρκεια του καθεστώτος ενισχύσεων: Μέχρι τις 31.12.2013

Στόχος της ενίσχυσης: Η εγκατάσταση νέων γεωργών παραμένει στόχος προτεραιότητας του Γενικού Συμβουλίου του διοικητικού διαμερίσματος στο οικονομικό και εδαφικό πλαίσιο που χαρακτηρίζει σήμερα το διαμέρισμα Bouches-du-Rhône.

Στις οικονομικές δυσκολίες, που δεν προσφέρουν πραγματικές προοπτικές, προστίθενται προβλήματα πρόσβασης σε γη, της οποίας οι αυξημένες τιμές (17 400 EUR/εκτάριο κατά μέσο όρο το 2006 κατά SAFER), οι οποίες έχουν εν τω μεταξύ αυξηθεί κατά μέσο όρο κατά 50 % μεταξύ 2000 και 2007 στο διαμέρισμα αυτό, υπερβαίνουν πλέον το κοινό πλαίσιο απόδοσης των εκμεταλλεύσεων, οπότε θίγονται ιδιαίτερα οι νέοι που επιθυμούν να εγκατασταθούν σε ζώνη αστική ή περιαστική και οι οποίοι έχουν να αντιμετωπίσουν υψηλές επενδύσεις κατά την εκκίνηση.

Η ενίσχυση που προτάθηκε από το Γενικό Συμβούλιο συμπληρωματικά των κρατικών ΠΝΓ είχε ως αποτέλεσμα την τόνωση των σχεδίων εγκατάστασης νέων γεωργών.

Οι δικαιούχοι πρέπει να πληρούν τους όρους υπηκοότητας, ηλικίας, επαγγελματικής ικανότητας και οικονομικής βιωσιμότητας που επιβάλλονται από τα σχετικά κείμενα:

να είναι γάλλοι υπήκοοι, υπήκοοι κράτους μέλους της Ευρωπαϊκής Ένωσης ή κράτους που έχει συνάψει συμφωνία αμοιβαιότητας,

να μην έχουν φθάσει την ηλικία των 40 ετών κατά την ημερομηνία της εγκατάστασης,

να εγκαθίστανται για πρώτη φορά ως επικεφαλής εκμετάλλευσης,

να διαθέτουν έκταση τουλάχιστον 0,5 ΕΕΕ (SMI),

να αναλάβουν την υποχρέωση προσχώρησης στο ταμείο ασφάλισης ΜSA ως γεωργοί βασικής ή δευτερεύουσας απασχόλησης (2),

να πληρούν τους όρους όσον αφορά τα απαιτούμενα διπλώματα ή να διαθέτουν κεκτημένη επαγγελματική ικανότητα,

να υποβάλουν σχέδιο ανάπτυξης της εκμετάλλευσης με ορίζοντα 5 ετίας,

να εκπονήσουν φάκελο αίτησης για ενίσχυση από το διοικητικό διαμέρισμα

Σχετικός(-οί) τομέας(-είς): Όλες οι γεωργικές εκμεταλλεύσεις του διαμερίσματος Bouches-du-Rhône (ενισχύσεις σε νέους γεωργούς)

Ονομασία και διεύθυνση της χορηγούσας αρχής:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Διεύθυνση στο Διαδίκτυο: http://www.cg13.fr/amenagements/agriculture/aides.html

Αριθμός ενίσχυσης: XA 188/08

Κράτος μέλος: Ισπανία

Περιφέρεια: Principado de Asturias

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Laboratorio Interprofesional Lechero y Agroalimentario de Asturias (L.I.L.A.)

Νομική βάση: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Ετήσιες δαπάνες που προγραμματίζονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση: 395 000 EUR για το οικονομικό έτος 2008

Μέγιστη ένταση ενίσχυσης: Έως 70 % των δαπανών για την εν λόγω δραστηριότητα

Ημερομηνία έναρξης εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στον ιστότοπο της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής

Διάρκεια του καθεστώτος ενισχύσεων ή της μεμονωμένης ενίσχυσης: Έως τον Δεκέμβριο του 2008

Στόχος της ενίσχυσης: Διενέργεια επίσημων αναλύσεων ελέγχου του γάλακτος στο Principado de Asturias (Πριγκιπάτο των Αστουριών), που αποτελούν το βασικό μηχανισμό γενετικής αξιολόγησης των αναπαραγωγικών ειδών και φυλών γαλακτοπαραγωγής και, επομένως, συνιστούν βασικό στοιχείο των προγραμμάτων βελτίωσης της κτηνοτροφίας.

Εφαρμόζεται το εξής άρθρο του κανονισμού (ΕΚ) αριθ. 1857/2006:

Άρθρο 16: Στήριξη του τομέα της κτηνοτροφίας. Επιλέξιμες είναι οι εξής δαπάνες: οι δαπάνες που συνδέονται με τη διενέργεια δοκιμών με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου

Σχετικός(-οί) κλάδος(-οι): Εκτροφή αγελάδων γαλακτοπαραγωγής

Ονομασία και διεύθυνση της χορηγούσας αρχής:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Διεύθυνση στο Διαδίκτυο: Μπορείτε να συμβουλευθείτε το κείμενο της συμφωνίας συνεργασίας στην πύλη www.asturias.es στο Διαδίκτυο, στη στήλη «temáticas/ganadería/ayudas», στην εξής διεύθυνση:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Ορισμός INSEE: ζωνικές εκτάσεις 1999.

(2) Για τους γεωργούς που εγκαθίστανται σε βάση δευτερεύουσας απασχόλησης, το σύνολο των παρεχόμενων ενισχύσεων ανέρχεται στο 50 % των ποσών που αναφέρονται στο παρόν πρόγραμμα.